Emil Bagin

Emil Bagin (* 8. september 1993, Ilava) je slovenský hokejový obranca.  Je odchovancom klubu MHK Dubnica nad Váhom.

 Klubový hokej 
Emil Bagin začal s hokejom v rodnej Dubnici nad Váhom v  miestnom klube MHK Dubnica nad Váhom. V Dubnici nad Váhom hrával do sezóny 2009/10 kedy hrával za dubnických dorastencov. Jedno stretnutie odohral aj za juniorský tím. V tomto stretnutí zaznamenal 5 bodov za 1 gól a 4 asistencie. Po sezóne sa stal hráčom Dukly Trenčín, kde hrával za juniorský tím. Počas sezóny odohral aj 9 stretnutí v extralige za HK Orange 20. V tejto sezóne si zahral aj za reprezentáciu Slovenska do 18 rokov, kde nastúpil na 6 stretnutí. V ďalšej sezóne odohral časť ročníka za trenčianskych juniorov a časť za HK Orange 20. Za HK Orange 20 odohral 10 stretnutí v extralige a 10 stretnutí v 1. hokejovej lige SR. V sezóne odohral v extralige aj jedno stretnutie za mužov Dukly Trenčín. V sezóne 2012/13 sa stal už stabilným členom A mužstva Dukly Trenčín. Vypomohol ešte aj trenčianskym juniorom v troch stretnutiach základnej časti a siedmych v play-off. Okrem 39 stretnutí v extralige v drese Trenčína odohral v extralige aj dve stretnutia za HK Orange 20. Počas tejto sezóny si zahral na Majstrovstvách sveta juniorov. Sezónu 2013/14 začal v Dukle Trenčín, ale dokončil ju v klube MsHK Žilina. V priebehu sezóny nastúpil aj na finále 2. hokejovej ligy za klub MHK Dubnica nad Váhom. Boli to jediné dve stretnutia Emila Bagina za mužov Dubnice nad Váhom, kde s hokejom začínal. Od sezóny 2014/15 sa stal hráčom klubu HKM Zvolen. V drese HKM Zvolen odohral dve sezóny. 
V úvode sezóny 2016/17 odohral 5 stretnutí za klub HK 95 Považská Bystrica v 1. hokejovej lige SR. Následne podpísal zmluvu s extraligovým klubom HK Poprad. Za HK Poprad odohral 20 zápasov a potom prestúpil do klubu HK Dukla Trenčín. V jej drese stihol odohrať 11 stretnutí. Tesne pred ukončením prestupového obdobia sa stal hráčom MHK 32 Liptovský Mikuláš.

V nasledujúcej sezóne získal zahraničné angažmá vo Francúzskej najvyšššiej súťaži v klube Nice HCA. V mužstve sa stretli piati Slováci. Ďalšími Slovenskými hráčmi v tíme boli Peter Hrehorčák, Vladimír Kubus, Matej Hamrák a Daniel Babka ml. Okrem základnej časti odohral s klubom jeden zápas vo Francúzskom Pohári a 6 zápasov v PlayOut, kde okrem klubu z Nice nastúpili aj kluby CSG L'Etoile Noire Strasbourg, Pionniers Chamonix a Gamyo Épinal. Hokejisti Nice sa v 6 zápasoch PlayOut v najvyššiej súťaži zachránili. O súťaž nižšie zostúpili hokejisti zo Strasbourgu. V novom ročníku ich nahradil nováčik Anglet Hormadi. 

Po jednej sezóne vo Francúzsku sa vrátil do Slovenskej Extraligy do klubu MsHK Žilina. S klubom išiel do baráže, kde v siedmych stretnutiach klub podľahol hokejistom z klubu HK Dukla Ingema Michalovce 3:4 na zápasy. Klub, tak zostúpil do 1. hokejovej ligy SR. V Extralige ich nahradili hokejisti nováčika z Michaloviec. Emil Bagin po sezóne z klubu odišiel. Pred sezónou 2019/20  podpísal zmluvu doma v Dubnici nad Váhom s klubom MHK Dubnica nad Váhom. Po 17 stretnutiach v drese Dubnice nad Váhom prestúpil opäť do zahraničia, do klubu Nice HCA, kde už pôsobil v sezóne 2017/18. Aj v tejto sezóne pôsobilo v tíme viacero Slovákov. Okrem Emila Bagina to boli aj Boris Brincko, Radek Deyl, Radomír Heizer a Peter Hrehorčák. V tíme pôsobilo aj šesť hokejistov z Česka. S klubom išiel opäť do skupiny o udržanie sa (playOut), kde okrem klubu z Nice hrali aj kluby Anglet Hormadi a Briancon Alpes Provence Hockey Club. Pre pandémiu Covid-19 bola liga predčasne ukončená a z ligy nikto nezostúpil. 

 Osobné úspechy 
Sezóna 2010/11
Člen reprezentácie Slovenska do 18 rokov na Majstrovstvách sveta do 18 rokov v Nemecku

Sezóna 2012/13
Člen reprezentácie Slovenska do 20 rokov na Majstrovstvách sveta juniorov v Rusku

2. hokejová liga SR
Sezóna 2013/14
Víťaz ligy s klubom MHK Dubnica nad Váhom

Extraliga SR 

Sezóna 2015/16
Najlepší nahrávač v klube HKM Zvolen v základnej časti medzi obrancami - 19 asistencií

Sezóna 2018/19
Najviac gólov v klube MsHK Žilina po základnej časti medzi obrancami - 6 gólov

 Štatistiky - Základná časť 
 Sezóna  Súťaž  Klub  Stretnutia  Góly  Asistencie  Body 2010/11   Extraliga SR  HK Orange 20  9  1  0  1 2011/12   Extraliga SR  HK Orange 20  10  0  0  0 2011/12   Extraliga SR  Dukla Trenčín  1  0  0  0 2011/12   1. hokeová liga SR  HK Orange 20  10  0  2  2  2012/13   Extraliga SR  Dukla Trenčín  41  6  11  17 2013/14   Extraliga SR  Dukla Trenčín  34  3  7  10 2013/14   Extraliga SR  MsHK Žilina  22  3  6  9  2014/15   Extraliga SR  HKM Zvolen  55  4  13  17 2015/16   Extraliga SR  HKM Zvolen  55  2  19  21 2016/17   1. hokejová liga SR  HK 95 Považská Bystrica  5  1  2  3 2016/17   Extraliga SR  HK Poprad  20  1  7  8 2016/17   Extraliga SR  HK Dukla Trenčín  11  1  2  3 2016/17   Extraliga SR  MHK 32 Liptovský Mikuláš  9  0  2  2 2017/18   Ligue Magnus  Nice HCA  40  5  15  20  2017/18   French Cup  Nice HCA  1  0  0  0 2018/19   Extraliga SR  MsHK Žilina  53  6  11  17 2019/20   St. Nicolaus 1. hokejová liga SR  MHK Dubnica nad Váhom  17  2  8  10 2019/20   Ligue Magnus  Nice HCA  25  3  16  19 2019/20   French Cup  Nice HCA  3  0  1  1

 Štatistiky - Play-off 
 Sezóna  Súťaž  Klub  Stretnutia  Góly  Asistencie  Body 2012/13   Extraliga SR  Dukla Trenčín 4  0  2  2 2013/14   Extraliga SR - Baráž  MsHK Žilina  5  0  0  0 2013/14   2. hokejová liga SR - Finále  MHK Dubnica nad Váhom  2  0  2  2 2014/15   Extraliga SR  HKM Zvolen  7  0  1  1 2015/16   Extraliga SR  HKM Zvolen  8  0  1  1 2016/17   Extraliga SR - PlayOut MHK 32 Liptovský Mikuláš  9  0  1  1 2017/18   Ligue Magnus - PlayOut  Nice HCA  6  2  1  3  2018/19   Extraliga SR - Baráž  MsHK Žilina  7  1  2  3 2019/20   Ligue Magnus - PlayOut  Nice HCA  4  0  0  0

 Reprezentačná kariéra 
 Sezóna  Tím  Turnaj  Miesto konania  Stretnutia  Góly  Asistencie  Body  Umiestnenie Slovenska 2010/11  Slovensko 18  Majstrovstvá sveta do 18 rokov   Nemecko; Crimmitschau, Drážďany  6  0  1  1  10. miesto a zostup 2012/13  Slovensko 20  Prípravné stretnutie  ?  1  1  1  2 2012/13  Slovensko 20  Majstrovstvá sveta juniorov   Rusko; Ufa  6  0  2  2  8. miesto

 Zdroj  
 Emil Bagin na eliteprospects
 Emil Bagin na eurohockey.com

Kategória:Slovenskí hokejisti
Kategória:Hráči MHK Dubnica nad Váhom
Kategória:Hráči Dukly Trenčín
Kategória:Hráči MsHK Žilina
Kategória:Osobnosti z Ilavy